·lisäaineiden enimmäismäärien asettaminen, jos on osoittautunut, että lisäaine tai sen tietty määrä lisää tupakkatuotteen toksisia tai riippuvuutta aiheuttavia vaikutuksia, mistä on ollut seurauksena kieltoja 7 artiklan 9 kohdan mukaisesti vähintään kolmessa jäsenvaltiossa (7 artiklan 11 kohta);

·sellaisten lisäaineiden tai lisäaineiden yhdistelmien enimmäistasojen asettaminen, jotka saavat aikaan tunnusomaisen maun, jos tiettyjen lisäaineiden määrästä, pitoisuudesta tai yhdistelmästä on ollut seurauksena kieltoja 7 artiklan 1 kohdan mukaisesti vähintään kolmessa jäsenvaltiossa (7 artiklan 5 kohta);

·poltettaessa syntyvän tervan, nikotiinin ja hiilimonoksidin päästömäärien mittausmenetelmien mukauttaminen, jos tämä on tarpeellista tieteen ja tekniikan kehityksen tai kansainvälisesti sovittujen standardien perusteella (4 artiklan 3 kohta);

·3 artiklan 1 kohdassa säädettyjen poltettaessa syntyvien enimmäispäästötasojen vähentäminen, jos tämä on tarpeellista kansainvälisesti sovittujen standardien perusteella (3 artiklan 2 kohta);

Tarkoituksena on helpottaa tupakkatuotteiden ja vastaavien tuotteiden sisämarkkinoiden moitteetonta toimintaa pitäen lähtökohtana varsinkin nuorten terveyden suojelun korkeaa tasoa ja täyttää tupakoinnin torjuntaa koskevan WHO:n puitesopimuksen mukaiset unionin velvoitteet.

c) kielto saattaa markkinoille suussa käytettäväksi tarkoitettua tupakkaa;

Tupakkatuotteiden ja vastaavien tuotteiden valmistamista, esittämistapaa ja myyntiä koskevien jäsenvaltioiden lakien, asetusten ja hallinnollisten määräysten lähentämisestä sekä direktiivin 2001/37/EY kumoamisesta 3. huhtikuuta 2014 annetun direktiivin 2014/40/EU , jäljempänä ’tupakkatuotedirektiivi’, tavoitteena on lähentää jäsenvaltioiden lakeja, asetuksia ja hallinnollisia määräyksiä seuraavien osalta:

·muiden tupakkatuotteiden kuin savukkeiden ja kääretupakan vapauttaminen 7 artiklan 1 ja 7 kohdassa säädetyistä kielloista, jos olosuhteissa tapahtuu merkittävä muutos, joka vahvistetaan komission kertomuksessa (7 artiklan 12 kohta);

·9 artiklan 2 kohdassa säädetyn tiedotusviestin sanamuodon mukauttaminen tieteen ja markkinoiden kehitykseen (9 artiklan 5 kohta);

·liitteessä I lueteltujen tekstivaroitusten mukauttaminen tieteen ja markkinoiden kehitykseen (10 artiklan 3 kohdan a alakohta);

·10 artiklan 1 kohdan a alakohdassa tarkoitetun kuva-arkiston hyväksyminen ja mukauttaminen tieteen ja markkinoiden kehitykseen (10 artiklan 3 kohdan b alakohta);

·11 artiklan 1 kohdassa tarkoitetun vapautuksen myöntämismahdollisuuden lopettaminen jonkin tuoteluokan osalta, jos kyseistä tuoteluokkaa koskevissa olosuhteissa tapahtuu merkittävä muutos, joka vahvistetaan komission kertomuksessa (11 artiklan 6 kohta);

·12 artiklan 1 kohdassa säädetyn terveysvaroituksen sanamuodon mukauttaminen tieteen kehitykseen (12 artiklan 3 kohta);

·15 artiklan 8 kohdassa tarkoitetun tiedontallennussopimuksen keskeisten tekijöiden, kuten keston, uusittavuuden, vaaditun asiantuntemuksen tai luottamuksellisuuden määritteleminen, mukaan lukien näiden sopimusten säännöllinen seuranta ja arviointi (15 artiklan 12 kohta);

·jos vähintään kolme jäsenvaltiota kieltää perustellusti tiettyjen sähkösavukkeiden tai täyttösäiliöiden markkinoille saattamisen tai tietyntyyppiset sähkösavukkeet tai täyttösäiliöt, kiellon ulottaminen kaikkiin jäsenvaltioihin, jos sellainen laajentaminen on perusteltu ja oikeasuhteinen (20 artiklan 11 kohta);

·20 artiklan 4 kohdan b alakohdassa säädetyn terveysvaroituksen sanamuodon mukauttaminen (20 artiklan 12 kohta).

2. OIKEUSPERUSTA

Tätä kertomusta edellytetään tupakkatuotedirektiivin 27 artiklan 2 kohdan nojalla. Kyseisen artiklan mukaan komissiolle siirretään 19. toukokuuta 2014 lähtien viideksi vuodeksi valta antaa delegoituja säädöksiä, ja komissio laatii siirrettyä säädösvaltaa koskevan kertomuksen viimeistään yhdeksän kuukautta ennen tämän viiden vuoden kauden päättymistä. Säädösvallan siirtoa jatketaan ilman eri toimenpiteitä samanpituisiksi kausiksi, jollei Euroopan parlamentti tai neuvosto vastusta tällaista jatkamista viimeistään kolme kuukautta ennen kunkin kauden päättymistä.

3. SIIRRETYN SÄÄDÖSVALLAN KÄYTTÄMINEN

3.1 Menettelyyn liittyvät näkökohdat

Komissio hyväksyi raportointijaksolla kaksi delegoitua säädöstä, jotka perustuivat tupakkatuotedirektiivin 10 artiklan 3 kohdan b alakohtaan ja 15 artiklan 12 kohtaan.

Ennen näiden kahden säädöksen hyväksymistä niiden luonnokset toimitettiin tupakka-alaa käsittelevälle asiantuntijaryhmälle , joka perustettiin muun muassa varmistamaan asiantuntijoiden asianmukainen kuuleminen delegoitujen säädösten valmistelussa. Euroopan parlamentin edustajat on kutsuttu järjestelmällisesti asiantuntijaryhmän kokouksiin. Näiden kuulemisten kannalta merkitykselliset asiakirjat on toimitettu samaan aikaan Euroopan parlamentille ja neuvostolle, kuten säädetään delegoituja säädöksiä koskevassa Euroopan parlamentin, neuvoston ja komission yhteisymmärrysasiakirjassa . Delegoiduista säädöksistä on hyväksymisen jälkeen ilmoitettu Euroopan parlamentille ja neuvostolle. Euroopan parlamentti tai neuvosto ei vastustanut komission tupakkatuotedirektiivin nojalla hyväksymiä delegoituja säädöksiä direktiivin 27 artiklan 5 kohdassa säädetyssä kahden kuukauden määräajassa. Direktiivin 15 artiklan 12 kohdan nojalla annetun delegoidun säädöksen tapauksessa Euroopan parlamentti pyysi määräajan pidentämistä kahdella kuukaudella.

3.2 Tupakkatuotedirektiivin nojalla hyväksytyt delegoidut säädökset

3.2.1. 10 artiklan 3 kohdan b alakohta

Direktiivin 10 artiklan 3 kohdan b alakohdassa siirretään komissiolle valta antaa delegoituja säädöksiä kuva-arkiston hyväksymiseksi ja mukauttamiseksi. Kuva-arkistoon sisältyvät kuvat ovat olennainen osa yhdistettyä terveysvaroitusta, jonka on näyttävä kussakin EU:n markkinoille saatettujen poltettavaksi tarkoitettujen tupakkatuotteiden vähittäismyyntipakkauksessa ja myyntipäällyksessä. Tätä varten komissio antoi 10. lokakuuta 2014 delegoidun direktiivin 2014/109/EU Euroopan parlamentin ja neuvoston direktiivin 2014/40/EU liitteen II muuttamisesta hyväksymällä tupakkatuotteissa käytettävien kuvavaroitusten arkisto. Komissiolle siirretyn säädösvallan mukaisesti komissio voi käyttää tätä siirrettyä säädösvaltaa kuva-arkiston mukauttamiseksi tulevaisuudessa.

3.2.2. 15 artiklan 12 kohta

Direktiivin 15 artiklan 1 ja 5 kohdan mukaisesti jäsenvaltioiden on varmistettava, että kaikki tupakkatuotteiden vähittäismyyntipakkaukset merkitään yksilöllisellä tunnisteella, jotta kaikki tupakkatuotteiden kauppaan osallistuvat talouden toimijat – valmistajasta viimeiseen talouden toimijaan ennen ensimmäistä vähittäismyyntiliikettä – voivat pitävät kirjaa niiden liikkeistä. Direktiivin 15 artiklan 8 kohdassa edellytetään jäsenvaltioiden varmistavan, että tupakkatuotteiden valmistajat ja maahantuojat tekevät tiedontallennussopimuksia riippumattoman kolmannen osapuolen kanssa, jotta tämä huolehtii kaikkien merkityksellisten jäljitettävyystietojen tiedontallennusjärjestelmästä. Direktiivin 15 artiklan 12 kohdassa siirretään komissiolle valta antaa delegoituja säädöksiä tiedontallennussopimuksen keskeisten tekijöiden, kuten keston, uusittavuuden, vaaditun asiantuntemuksen tai luottamuksellisuuden määrittelemiseksi, mukaan lukien näiden sopimusten säännöllinen seuranta ja arviointi. Yleisesti jäljitettävyysjärjestelmän tehokkaan toiminnan ja erityisesti tiedontallennusjärjestelmän yhteentoimivuuden varmistamiseksi komissio antoi 15. joulukuuta 2017 delegoidun asetuksen (EU) 2018/573 tupakkatuotteiden jäljitettävyysjärjestelmän osana tehtävien tiedontallennussopimusten keskeisistä tekijöistä.